
Reunionnan na Hulanda a cuminsa: 


PROME MINISTER, MINISTER DI ECONOMIA 
Y MINISTER PLENIPOTENCIARIO A REUNI CU 


SECRATARIO DI ESTADO VAN HUFFELEN 

Prome Minister Evelyn Wever-Croes despues di e conferencia 
di ‘Overseas Countries and Territories Association (OCTA) 
cu a tuma luga na Bruselas cu siman pasa, na unda cu el a 
tuma e encargo di Presidente di Octa pa e afia aki, a regresa 
Hulanda pa diferente reunion entre otro cu Premier Mark 
Rutte, Secretario di Estado Alexandra van Huffelen, Minister 
Rob Jetten, y cu Eerste Kamer y Tweede Kamer. 


Diabierna prome di maart, Prome Minister, Minister di Economia 
Geoffrey Wever y Minister Plenipotenciario Ady Thijsen a reuni 
cu Secretario di Estado Alexandra van Huffelen. Aruba ta na 
mesa di negosacion riba e tema di e refinanciamento di debe 
y ta sigui traha riba esaki. Prome Minister a indica cu ainda 
tin algun informacion cu Gobierno mester busca pa asina 
sigui conbersacionnan riba e tema den e dianan venidero. 
Importante ta, Prome Minister a expresa, cu Gobierno di Aruba 
ta na mesa y ta purbando di sali afo pa baha e interes di 6.9% 

cu Aruba mester bay paga riba e debe di Covid. 

Secretario di Estado van Huffelen lo bishita Aruba dia 20 di 
maart proximo pa diferente reunion y Gobierno lo continua cu e 
reunion riba e tema di debe di Covid cu e Secretario di Estado. 

Prome Minister Evelyn Wever-Croes: 


PROME MINISTER A ATENDE FORUM Y REUNION 
TRILATERAL NA EUROPEAN COMMISSION NA BRUSELAS 


Paisnan presente a keda satisfecho cu Aruba su maneho riba cambio climatico 


Diahuebs 29 di februari, e delegacion di Aruba cu ta na 
Bruselas pa e Ministerial Conference OCTA 2024 a atende 
un forum na e European Commission. Pa e forum aki Aruba 
tawata representa pa Prome Minister Evelyn Wever-Croes. 


Aki nan a reuni e 13 paisnan cu ta forma parti di OCTA hunto 
cu e paisnan miembro di Union Europeo, Hulanda, Francia 
y Dinamarca. Durante e forum aki cu a trata diferente tema 
importante y tambe a tuma luga un reunion trilateral. E reunion 
aki tawata entre e 6 islanan di OCTA Hulandes; Aruba, Corsou, 
Boneiro, Saba, Sint Eustatius y Sint Maarten, Hulanda y e 
European Commission. Pa Hulanda tawata presente Secretario 
di Estado Alexandra van Huffelen. 


Durante e reunion aki tawata tin un interes grandi den e 
maneho y vision di Aruba riba e tereno di energia. Akinan 
Prome Minister Evelyn Wever-Croes a duna un splicacion 
amplio riba e maneho cu Aruba tin pa loke ta trata e cambio 
climatico. Aruba tin un council cu ta atende cu cambio climatico 
y pa esaki a alinea tur stakeholder na Aruba den un National 
Energy Policy. Esaki a keda cla un par di afia pasa durante 
Gabinete Wever-Croes | tempo Prome Minister tawata tin e 
cartera di Energia y cu e actual Minister di Energia Glenbert 
Croes a sigui cu n'e y ya esaki ta den practica. 


Prome Minister a sigui profundisa riba e maneho di e cambio 
climatico y a informa esnan presente cu e meta ta pa na afia 
2030 Aruba ta depende solamente 50% riba crudo y 50% riba 
energia mas limpi. E intencion ta pa transiciona di energia 
a traves di gas LNG y despues yega na e situacion ideal di 
hidrogeno. Prome Minister tambe a splica durante e reunion 
cu Aruba ta tene su mes na palabracionnan di e Acuerdo di 
Paris apesar cu Aruba no ta un pais ratifica pa esaki. Aruba ta 
spera cu paisnan grandi cu ta susha hopi mas tambe ta tene 
nan mes na e acuerdo aki. Prome Minister tambe a informa 
riba e echo cu na afia 2023 hunto cu Hulanda, a organisa e 
prome Caribbean Energy and Climate Conference na Aruba, 
esaki den colaboracion cu Minister di Energia di Hulanda Rob 
Jetten y Minister di Energia Glenbert Croes. 


E paisnan presente a keda hopi satisfecho cu e informacion y 
splicacion ricibi di Prome Minister riba e maneho di e reto grandi 
cu ta e cambio climatico y e transicion pa energia mas limpi y h — — = 
akinan Prome Minister a remarca cu esaki ta un compromiso Q Lelio Iy- Bonaire 
cu tur pais a haci y awor mester cumpli cun’e pa asina atende : — =B 
mihor cu e medio ambiente y baha e uso di e heavy fuel oil. 
Otro paisnan a papia di otro tipo di retonan cu nan tin pero e 
tema di energia ta algo cu constantemente a bin dilanti. MN 

Prome Minister Evelyn Wever-Croes: 


PROME MINISTER A ATENDE VARIOS REUNION 
IMPORTANTE NA ARUBAHUIS 


A presenta e Relato Anual 2023 y plannan sumamente ambicioso y interesante pa ana 2024 


X. Pex. 

na Bruselas, Prome Minister 
Evelyn-Wever-Croes actualmente ta na Hulanda pa atende 
varios reunion. Diabierna ultimo, 1 di maart, Prome Minister a 
reuni na Arubahuis cu Minister Plenipotenciario Ady Thijsen, 
cu directora nobo di Arubahuis, señora Jocelin Croes y cu e 
personal di Arubahuis. 


ENTREGA DI RELATO ANUAL 2023 Y JAARPLAN 2024 
Durante e reunionnan aki a trata diferente tema cual uno 
hopi importante tawata e entrega di e Relato Anual 2023, cu 
e personal completo di Arubahuis a traha riba e contenido 
unda ta describi tur e trabou y logronan di Kabinet di Aruba 
durante aña 2023. Tambe e personal di Arubahuis a presenta 
na Prome Minister e Jaarplan 2024, esaki pa cada kwartaal 
detayadamente y cu plannan sumamente ambicioso y 
interesante. 


WEBSITE LO WORDO LANSA PRONTO 

Durante e reunion tambe e personal di Kabinet di Aruba a 
presenta na Prome Minister e website nobo di Arubahuis unda 
Prome Minister a keda hopi impresiona cu e contenido amplio 
di esaki y tur e informacionnan importante cu por haya riba 
e website aki. E website aki lo wordo lansa durante e dianan 
venidero. 


Prome Ministera menciona cu por mira cu KabinetdiArubatinun 
bon vision y asina por yuda tur nos Arubianonan, specialmente 
nos studiantenan na Hulanda na e miho manera y tambe por 
asisti Gobierno na Politiek Den Haag y cu relacionnan den 
Europa. 


UN REUNION MASHA AMENO CU STUDIANTENAN 
Tambe Prome Minister tawata tin e oportunidad pa topa cu 
varios studiante y asina combersa y defini hunto e miho 

manera pa sirbi e interes di cada studiante. Prome Minister a 
remarca cu e studiantenan ta hopi motiva y ta un inspiracion 
pa su persona. 


“E reunionnan tawata sumamente positivo y fructifero y a duna 
resultadonan hopi importante. Mi ta gradici e personal completo 
di Arubahuis pa e bon y bunita trabou y e studiantenan pa nan 
asistencia y contribucion”, Prome Minister a finalisa bisando. 

Prome Minister Evelyn Wever-Croes: 
Den conexion cu e reunionnan riba e debe di Covid 


REUNION CU PREMIER MARK RUTTE TABATA 


Dialuna atardi Prome Minister Evelyn Wever-Croes a reuni 
cu Premier Mark Rutte riba topiconan relevante pa Aruba. 
Un di e puntonan importante durante e reunion tabata e 
refinanciemanto di e debe di Covid y e interes halto cu Hulanda 
a impone riba pais Aruba. Durante su bishita na Hulanda, ya 
Prome Minister a reuni caba riba e topico aki cu Secretario di 
Estado Alexandra van Huffelen, y cu sefior Marnix van Rij di 
Ministerio di Finansas. Ambos, Prome Minister a remarca, di ta 
dispuesto pa yuda caminda cu por. 


Prome Minister a informa Premier Rutte di tur e negociacionnan 
cu ta andando. Un reunion sumamente importante mirando 
cu ta Conseho di Minister di Reino mester aproba cualkier 
palabracion cu wordo haci. Durante e reunion tawata tin hopi 
interes cerca tur esnan presenta pa scucha di Aruba y su 
progreso. 

"E realidad ta cu Aruba ta bayendo bon, desempleo ta bahando, 
turismo ta bayendo bon y finansas tambe ta na orden. Lo unico 
cu falta, ta purba na yega na un miho palabracion pa cu e 
interes halto cu Aruba a haya di Hulanda riba e debe di Covid. 
Pa cu esey, mi tin tur confiansa cu nos lo bay yega na un 
solucion cu ta na miho interes di pais Aruba”, Prome Minister 
a expresa. mm 

2024 Festival Un Canto pa Aruba su Himno y Bandera - Categoria Adulto: 


MIMICTED VIN RA MADIIRCO TA EFI IMITA 


Masha danki na tur cantante, compositor y agrupacion musical 


Diabierna ultimo Aruba a conoce composicionnan nobo dedica 
na nos Pais Aruba. Riba Plaza Libertador Betico Croes a tuma 
luga e festival Un Canto pa Aruba su Himno y Bandera. E aña 
aki a participa un total 11 cantante y un total di 9 agrupacion 
musical cu a haci e festival uno grandioso y exitoso. 


Minister di Cultura tabata presente pa duna sosten y apoyo 
na tur participante. Na final di e anochi e mandatario tabata 
tin e honor pa por a entrega premio na e ganado maximo di e 
festival catergoria adulto. E resultado di e festival Un Canto pa 
Aruba su Himno y su Bandera Adulto 2024 tabata lo siguiente: 


Ganado di e Festival: 
Edward van der Biezen - Cancion: Con mi por lubida - 
Compositor: Danilo Vrolijk - Areglista: Jaedrick Croes 


Segundo Luga di e Festival: 

Karena Maduro - Cancion: Un bon Arubiano - Compositor: 
Jhon Freddy Tobon Montoya - Areglista: Migo Boss y Igmar 
Maduro 


Tercer Luga di e Festival: 
Shermin y Sherdel Maduro - Cancion: Aruba, mi isla, mi cas - 
Compositor: Zulaika Geerman - Areglista: Zulaika Geerman. 


Minister di Cultura Xiomara Maduro ta gradici y felicita 
Fundacion Cultural di Festivalnan Folklorico pa organisa 
un bunita festival di adulto. Danki na tur esnan cu tabata tin 
tent pa ofrece nos cuminda crioyo, cos dushi y artesania. Un 
danki tambe na un y tur cu a coopera pa haci e festival uno 
exitoso, muy en particular tur participante, musico, compositor, 
areglista y e publico grandi, danki pa apoya, sostene, biba y 
engrandece nos cultura. MN 

2024 Festival Un Canto pa Aruba su Himno y Bandera - Categoria Infantil - Hubenil: 


MINISTER XIOMARA MADURO TA FELICITA 
GANADONAN DI FESTIVAL UN CANTO PA ARUBA SU 
HIMNO Y BANDERA CATEGORIA INFANTIL Y HUBENIL 


Hopi danki na tur cantante, compositor y agrupacion musical 


Diasabra a toca turno na e Festival Un Canto pa Aruba su 
Himno y Bandera categoria Infantil y Hubenil. Cu un Plaza 
Libertador Betico Croes yen di publico a tuma luga e festival 
di nos mucha- y hobennan. Un exitoso y grandioso festival cu 
a conta cu un participacion di 28 participante y 10 agrupacion 
musical. 


Un biaha mas Minister Xiomara Maduro tabata presente pa 
brinda sosten y apoyo na tur cantante. Despues cu e resultado 
tabata conoci, Minister Maduro tabata tin e honor pa por a 
entrega premio na e ganadonan di e festival. . E resultado di 
e festival Un Canto pa Aruba su Himno y su Bandera Infantil y 
Hubenil 2024 tabata lo siguiente: 

Categoria 4-6 aña: 

Ganado absoluto: Mirlaine Vis, Titulo: Den mi truck, Compositor: 
Veloushka Krozendijk y Areglista Elton Trimon. 


Di dos luga: Zilah Geerman, Titulo: Canta cu alegria, 
Compositor: Jhon Freddy Tobon Montoyay Areglista: Dimitri 
Frans - Johnny Scharbaay 

Di tres luga: Livaya Escalona; Titulo: Ay ban zwaai, Compositor: 
Erick Escalona y Areglista: Amado Rosina. 


Categoria 7-9 aña: 


Ganado Absoluto: Hailey Koolman, Titulo: Arikok, Compositor: 
Gino Pannefleky Areglista: Gino Panneflek 

Di dos luga: J-Vyón Besselink, Titulo: Aruba ban planta, 
Compositor: Lurena Schwengle y Areglista: Rygel Isabella. 

Di tres luga: Jaymerson Kelly, Titulo: Muchanan ban goza, 
Compositor: Jason Kelly y Areglista: Tico Kelly 


Categoria 10-12 aña: 

Ganado Absoluto: Kitai de Jongh, Titulo: Sabi mane' don shoco, 
Compositor: Zulaika Geerman y Areglista: Zulaika Geerman. 
Di dos luga: Ishem Howell, Titulo: Cadushi, siña mi, Compositor: 
Sidney Simoons y Areglista: Elton Trimon 


Categoria 13-17 aña: 

Ganado Absoluto: Gismary Linarez, Titulo: Si mi bos ta di Dios, 
Compositor: Lurena Schwengley Areglista: Raul Piar. 

Di dos luga: Reanne Ras, Titulo: Sigui e pasonan, Compositor: 
Jhon Freddy Tobon Montoya y Areglista: Raul Piar. 


Di tres luga: Lizienne Webbl, Titulo: Pa bo, Compositor: Lurena 
Schwengley Areglista: Johnny Scharbaay. 


Masha pabien na tur e ganado, finalista, participante, 
compositor, areglista y mayor pa un grandioso y exitoso 

festival. Tambe un pabien y danki na pa organisa e festival 
infantil y hubenil 


Minister di Cultura Xiomara Maduro ta gradici y felicita Comision 
Promove Cultura pa organisa un bunita festival Infantil y 
Hubenil. Un bes mas masha danki na tur esnan cu tabata 
tin tent pa ofrece nos cuminda crioyo, cos dushi y artesania. 
Danki tambe na tur cu a coopera pa haci e festival uno exitoso 
y sin lubida e publico grandi cu a bin pa apoya, sostene, biba 
y engrandece nos cultura di Aruba. EEEE 


Dialuna 4 Maart 2024 


Dialuna 4 Maart 2024 


MINISTER XIOMARA MADURO A PASA FELICITA 
PAPA RIKI CU SU 90 ANA 


Diabierna ultimo Minister Xiomara Maduro a pasa felicita sr. 


Enrique Werleman, tata di colega Junior Arends, pa su 90 
cumpleafios. Tabata un placer pa e mandatario por a comparti 
un rato alegre cu Papa Riki y su famia y amistadnan. 


Minister Maduro ta aprecia e invitacion y ta felicita Papa Riki y 
tur famia cu e bunita celebracion pa e bendicion di por cumpli 
un edad asina bunita. Cu Dios por brinda Papa Riki hopi afia 
mas yena cu bon salud. 

Awe mainta Healthy Lifestyle Center a cuminsa e di dos 
programa di "Improving Lives Together". Un programa 
completamente gratis cu Minister Dangui Oduber a inicia cu 
su vision di traha na un manera preventivo pa asina logra un 
Aruba mas saludabel. 


Improving Lives Together ta un programa cu tin un duracion di 3 
luna den cual un total di 30 cliente ta participa. E programa aki 
ta ofrece guia di nutricion y movecion intensivo den un forma 
“community based”. Durante e periodo aki e clientenan ta ricbi, 
banda di consultanan semanalmente na HLC cu e dietistanan, 
tambe un programa di ehercicio cual ta encera 3 biaha pa 
siman na un gym na unda nan ta ricibi guia profesional con pa 
haci movecion na un manera safe y accesibel. 


E programa aki ta un colaboracion di Healthy Lifestyle Center 
Aruba y Club Roy50+, unda e team profesional lo guia tur 
participante pa nan por sinti nan mes equipa pa por hiba un 
miho calidad di bida. 


Prevencion den salud ta e focus di Ministerio di Salud. E deseo 
di Minister Dangui Oduber ta pa crea un "movement" pa mas 
y mas hende participa na programanan y pa asina logra tin un 
comunidad mas saludabel aki na Aruba. MN 

Minister Dangui Oduber: 


DIA MUNDIAL DI OBESIDAD 


"Cambia Perspectivanan: Laga Nos Papia Tocante Obesidad y...," 


Awe, 4 di Maart ta Dia Mundial di Obesidad, unda nos ta uni cu 
mundo hente pa actua ariba e problema aki. E tema aki ta uno 
di sumo importancia y ta recorda Minister Dangui Oduber pa 
sigui traha ariba prevencion pa yega na un Aruba saludabel. 


Ministerio di Salud hunto cu partners manera DVG-Health 
Promotions, Plataforma di Saud, Healthy Lifestyle Center, Ibisa, 
Jump18 y Cool2BFit ta comprometi na enfoca ariba prevencion 
y e tema di Dia Mundial di Obesidad e afia aki, "Cambia 
Perspectivanan: Laga Nos Papia Tocante Obesidad y...," ta 
resona fuertemente cu Minister Dangui Oduber su strategia 
di cuido preventivo di salud. Dor di stimula combersacionan 
tocante e tema aki, kita stigma, y desafia conceptonan falso, ta 
logra e meta di crea un sociedad cu ta compronde tur problema 
cu ta bin cu obesidad. 


Obesidad no ta solamente un lucha personal, pero un reto 
social unda hunto, sosteniendo otro, nos por logra. Como 

BESIDAD“ 


Minister di Salud, “mi por garantisa bo cu Ministerio di Salud 
ta dedica na implementa polisanan cu ta promove estilonan 
di bida saludabel, cuido di salud alcansebel pa un y tur, y ta 
encurasha un comunidad cu ta sostene otro den e lucha aki”. 
Ministerio di Salud su enfoke ta riba prevencion, y ta kere cu 
dor di traha huntu por logra avancenan significativo den e 
lucha contra obesidad. 


Minister Dangui Oduber ta encurasha tur ciudadano pa tin e 
curashi, pa comparti bo storia y sostene otro ariba e caminda pa 
un futuro mas saludabel. Hunto como pueblo mester concientisa 
otro, boga pa un cambio y intercambia conocemento pa crea 
un ambiente cu ta stimula e bienestar pa un y tur. 


Un sociedat mas saludabel ta cuminsa cu cada un di nos 
tumando desicionnan conciente pa nos mes salud. Huntu, 
laga nos traha pa un Aruba unda cuido preventivo di salud no 
ta solamente un estrategia, pero un manera di biba. MN 

Minister Geoffrey Wever durante conferencia di prensa dialuna 
mainta a haci un yamada na tur comerciante y of propietario 
di edificionan den centronan di ciudad na Oranjestad y San 
Nicolas pa haci uzo di e oportunidad y participa na e "showcase 
event" durante di Aruba Investment Summit na Hulanda 21 di 
Maart proximo. 


"Un tempo nan tabata lugarnan yen di actividad - pero e modelo 
economicocuuntempotabatasostene San Nicolas y Oranjestad 
ta rekeri un revision fundamental", segun minister Geoffrey 
Wever splicando cu "nos mester transforma e areanan den 
nos centro di ciudad den espacionan vibrante, multifuncional 
cu ta cater pa vivienda, gastronomia, entretenimento, y otro 
facilidadnan publico". Pa logra esaki, inversion ta crucial, 
pa cual e Aruba Investment Summit 2024 na Den Haag ta 
representa un momento oportuno pa atrae e financiamiento 
necesario pa supla bida nobo den nos centronan urbano. 


SAN NICOLAS AND ORANJESTAD 


ARUBA 
INVESTMENT 
SUMMIT (2024) 


Do you have real estate LÀ 
Looking for investment to 


Showcase your property at the Aruba Investment Summit 
info@investinaruba.com 


Colabora na e Revitalisacion di nos centronan di ciudad 

Si bo ta buscando pa bende of lease bo propiedad, of ta 
buscando inversionista como co-borrower / partnership, anto 
bo ta desea di registra of ricibi mas info? Por manda un email 
na: info@investinaruba.com 


Door di registra bo propiedad den centro di San Nicolas y 
Oranjestad, abo como propietario ta haya acceso por medio di 
e summit aki pa expone bo propiedad na mercado mucho mas 
grandi di potencial inversionistanan Europeo. 


Propiedadnan den e centronan di ciudad di San Nicolas y 
Oranjestad, sea terenonan bashi, structuranan abandona, of 
espacionan sub-utilisa, ta representa potencial pa explora, pa 
cual informacion tocante e propiedadnan aki ta importante: 
nan disponibilidad, condicion, y e interes di nan dofionan pa 
bende, lease, renoba, of colabora pa establece negoshinan 
unico dentro di nan edificio. 


"Nos ta custumbra di profila nos mes como e destinacion 
turistico. Awo nos ta bai showcase Aruba na Hulanda 
como e pais pa haci inversion tambe. E iniciativa aki no ta 
solamente pa identifica propiedadnan disponibel, pero tambe 
ta fomenta un dialogo entre dofionan di propiedad y potencial 
inversionistanan, creando partnershipnan cu lo sirbi como e 
fundeshi pa revitalisacion di nos centronan di ciudad", minister 
Wever ta termina. MN 

A trata e topico di Lotto pa Deporte 

Recientemente, Minister Endy Croes a atende reunion di 
comision fiho di deporte di Parlamento di Aruba. Presidente di 
comision fiho di deporte, Sra. Setty Christiaans — Yarzagaray 
a invita mandatario di Deporte pa elabora y duna informacion 
actualisa di Lotto pa Deporte. Durante e encuentro, Minister 
Endy Croes a duna un presentacion amplio di e historia di 
Lotto pa Deporte desde 1982. Tambe, el a elabora con Lotto 
pa Deporte ta hinca den otro. 


Na 1999, Lotto pa Deporte a bay pa prome bes online via e 
sistema di Canadian Bank Note (CBN). A repasa e cifranan di 
e jaarrekening di 2009 pa 2020. Desde 2011, bou di gobierno 
anterior a cambia e contract cu CBN, unda cu CBN a cuminsa 
ricibi 23.5% di e benta bruto en bes di 8.25%. Esaki a causa 
cu deporte a haya hopi menos placa. Manera ta conoci, un 
team di FLPD a renegocia un contract nobo cu CBN. Desde e 
prome kwartaal di 2023, e contact ta firma, no a tuma over pa 
e contract drenta na vigor comokiera cu falta algun rekisito cu 
ta finalisando, entre otro, jaarrekening di Lotto pa hacie mas al 
dia. Cu e contract nobo aki ta bolter bek e situacion cu CBNA 
y CBN Canada, en bes di ricibi 23.5% ta bay bek na 8.25%. 


Tambe, Minister Endy Croes a elabora riba e proyectonan 
deportivo cu ta den “pipeline” cu Lotto pa Deporte lo sostene. 
Casi 2 ora di reunion unda cu Minister Endy Croes bay hopi 
amplio y a contesta tur e preguntanan cu el a ricibi di e 
parlamentarionan. Por ultimo, e miembronan di parlamento a 
keda contento cu e desaroyonan nobo y tur informacion cu 
nan a ricibi al respecto di Lotto pa Deporte y e contract nobo. 

MINISTER ENDY CROES A ELABORA RIBA E 
CONSTRUCCION DI UN JULIANA SCHOOL NOBO 


Recientemente, Minister Endy Croes a reuni cu e comision 
cu ta atende cu e proyecto di un Juliana School nobo. E 
comision ta consisti di, entre otro, representante di DOW, DIP, 
consehero di Ministerio di Ensefiansa, consehero di Ministerio 
di Asuntonan General y Infrastructura y e team di arkitecto cu 
ta preparando e disefio. Desde afia 2016, e team di Juliana 


School a muda pa otro edificio temporalmente, pa motibo cu e 
scol no tabata den un bon condicion. 


Manera ta conoci, Gobierno di Aruba a stipula 6.7 miyon florin 
pa construi un edificio completamente nobo. Den cuadro di 
esaki, cada dos siman e comision ta reuni pa mira e avancenan 
di e proyecto pa un Juliana School nobo. Minister Endy Croes 
a indica cu e proyecto ta canando bon tur stakeholder ta 
haciendo di nan parti pa cumpli cu tur regla y rekisito. 


Minister Endy Croes a expresa cu lo informa Pueblo di Aruba 
unabes cu ta asina leu cu e destaho publico “aanbesteding” 
sali y e fecha cu esaki lo cera, pa asina scoge e contratista cu 
lo ehecuta e construccion di un Juliana School completamente 
nobo. E 

MINISTER DI LABOR A REUNI CU GREMIONAN 
COMERCIAL TOCANTE E NECESIDADNAN RIBA 
MERCADO LABORAL 


Diahuebs mainta, Minister di Labor Glenbert Croes a reuni cu MATA AHATA 

Aruba Hotel and Tourism Association (AHATA), Aruba Trade i 

& Industry Association (ATIA), Comerciantenan Uni Aruba È aura aata AHATA AHATA £ 
(CUA), y Camara di Comercio (KVK). Meta di e reunion tabata 

pa Comercio vocifera nan preocupacion referente e retonan cu = sar È 

nan ta encontrando riba e mercado laboral y falta di trahado. 7 Gola ni 


Minister Croes a indica cu durante e reunion, nan a discuti riba 
tur e necesidadnan cu tin actualmente. E mandatario a expresa 
e boluntad cu ta existi di parti di Gobierno y di Ministerio di 
Labor en particular pa bin cu solucionnan concreto pa coopera 
pa soluciona e retonan existente riba mercado laboral. Tambe 
a pasa riba tur e areanan cu ta den necesidad di trahado 
inmediato, pero semper respetando e maneho cu e yiunan di 
tera ta haya prioridad. 

E necesidad di trahado riba mercado ta urgente y mester a 
atende cu esaki y haya su debido atencion. E s sum AMATA AHATA 


sat AHATA AHATA A 


E maneho di Gobierno semper lo duna preferencia na nos 
hendenan local y unabes cu esey ta cubri lo pasa na busca 
inmigrantenan cu ta bibando na Aruba cu mester di trabou. Pa 
cu esaki ministerio di labor lo coopera cu comercio door di haci 
e proceso di DPL y DIMAS mas eficiente, eficaz y transparente. 
E escases laboral ta un responsabilidad di nos tur y comercio y 
gobierno mester traha hunto pa nos logra cumpli cu e demanda 
laboral. 


Pa por yega na solucionnan concreto pa mehoracion den area 
laboral, a keda palabra cu señora Tisa LaSorte di AHATA y 
consehero huridico di Ministerio di Labor, Glendeline Croes, lo 
lidera un "taskforce", na unda lo pone tur e recomendacionnan 
di tur locual Comercio mester. Esaki lo wordo adapta y adopta 
como maneho. Unabes cu e proposicion aki ta cla, Gobierno 
lo ehecut'e, apoyando asina e sector principal di pais Aruba, 
cu ta turismo. 


Minister Glenbert a expresa cu e reunion tabata uno positivo, 
y a compromete su mes pa traha na bienestar di comunidad di 
Aruba, mehorado tur aspecto di e mercado laboral. mm 


Gabinete Wever-Croes 


Murayanan na San Nicolas, cu un tempo 
tawata silencioso y senciyo, a bira inspiracion 
pa creatividad dinamico di varios artista. 
Cada arte di muraya ta un celebracion di 
diversidad, cultura y union, dunando bida na 
murayanan y transforma nan den obranan 
maestro. 

